Մարգարիտ Բարանկիցե

Մարգարիտ Բարանկիցե (ֆր.՝ Marguerite Barankitse, Maggy, 1957, Ռույիգի, Բուրունդի), ազգությամբ թութսի բուրունդիացի մարդասեր։


== Կենսագրություն ==
Մարգարիտի հայրը՝ Միշել Բարանկիցեն, 1962 թվականին մահացել է քաղցկեղից։ Մագիի պապը պահանջել է, որ մայրը երկու երեխաների ազգանունը փոխարինի հոր ազգանունով և «Habonimana»-ն («Աստված, ով հետևում է») դարձել է «Barankitse» («ինձ ուզում եք»)։ Տարրական դպրոցում ցուցաբերած բարձր առաջադիմության համար Մարգարիտին թույլատրել են շարունակել ուսումը։ 1970-1976 թվականներին սովորել է Բուժումբուրայի ավագ դպրոցում։ Աշխատանքային գործունեությունն սկսել է 1979 թվականից՝ որպես ֆրանսերենի ուսուցիչ Ռույիգի քաղաքում։ 1981 թվականին վերապատրաստման դասընթացներ է անցել Լուրդում, 1983 թվականին վերադարձել է Ռույիգի։ Վրդոհված այն հանգամանքից, որ գերազանց առաջադիմությամբ ուսանողները չեն կարողանում ավելի բարձր կրթություն ստանալ, նա հանդես է եկել բոլորի համար հավասար կրթության առաջարկով։ Իր գործունեության համար 1986 թվականին կանգնել է դատարանի առջև։ Իր տանը ընդունել է որբերի, ինչի համար համարվել է «դավաճան»։

Կրթաթոշակ ստանալով՝ 1988 թվականին մեկնել է Ֆրիբուր, մինչև 1990 թվականը ուսանել Բենեդիկտի դպրոցում, այնուհետև 1991 թվականին վերադարձել Ռույիգի և աշխատել որպես առաջնորադարանի քարտուղար։ Ուսումը ընդհատել է 6 ամսով՝ օգնելու քաղցկեղից տառապող մորը, ով մահացել է 1989 թվականին։
Բուրունդիի քաղաքացիական պատերազմի տարիներին ականատես է եղել մարդկանց դաժան սպանությունների և որոշել է 25 երեխաների ապահովել սննդով և ապաստանով։ Եվրոպացի, բուրունդիացի ընկերների օգնությամբ ստեղծել է աջակցության ցանց։ 1994 թվականի մայիսին Ռույիգիի հռոմեական կաթոլիկ եպիսկոպոս Ժոզեֆ Մդուհիրուբուսան համաձայնվել է նախկին դպրոցը վերածել երեխաների համար ապաստանի, որն անվանվել է «Maison Shalom» («Խաղաղության տուն»)։
2009 թվականի հունիսին Լյուքսեմբուրգի դքսուհի Մարիա Թերեզան՝ ՅՈՒՆԻՍԵՖ-ի մանկական հարցերով փաստաբանը, Բուրունդի կատարած այցի ժամանակ այցելել է «Խաղաղության տուն»։ 2011 թվականի հոկտեմբերին դքսուհու աջակցությամբ Մարգարիտ Բարանկիցեն Լյուքսեմբուրգում կազմակերպել է լուսանկարների ցուցահանդես՝ օգնելու «Խաղաղության տանը»։
Ակտիվ գործունեություն է ծավալել նաև Բուտեզի և Գիզուրու քաղաքներում, այնտեղ ևս հիմնել է մանկական ապաստաններ։ 2004 թվականին օժանդակություն է ցուցաբերել շուրջ 20,000 երեխաների։
2017 թվականին մայիսի 26-ին Երևանում մարվել և շրջանառության մեջ է դրվել «Ավրորա» մարդասիրական նախաձեռնություն. «Ավրորա» մրցանակի դափնեկիրներ. Մարգարիտ Բարանկիցե» թեմային նվիրված նամականիշը։


== Մրցանակներ ==
«Մարդու իրավունքների մրցանակ» ֆրանսիական կառավարության կողմից, 1998 թ.
«Հյուսիս-հարավ մրցանակ» Եվրախորհրդի կողմից, 2000 թ.
«Երեխաների համաշխարհային մրցանակ» երեխաների իրավունքների պաշտպանության համար, 2003 թ.
«Խիզախության ձայն» մրցանակ Փախստական կանանց և երեխաների հարցերով Կանանց կոմիտեի կողմից, 2004 թ.
«Նանսենի մրցանակ», 2004 թ.
«Օպուս մրցանակ», 2008 թ.
«ՅՈՒՆԵՍԿՕ-ի մրցանակ», 2008 թ.
2011 թվականի նոյեմբերի 24-ին Մարգարիտ Բարանկիցեն Քոֆի Անանից ստացել է «Կոնֆլիկտի կանխարգելման մրցանակ» (մրցանակը տրամադրում է «Շիրակ հիմնադրամը», գործարկվել է 2008 թվականից Ֆրանսիայի նախագահ (1995-2007 թթ.) Ժակ Շիրակի կողմից)
«Ավրորա» մրցանակի հավակնորդ, 2016 թ.
«Ավրորայի» առաջին մրցանակակիր, 2016 թ.


== Մեջբերումներ Մարգարիտ Բարանկիցեից ==


== Ծանոթագրություններ ==


== Արտաքին հղումներ ==
Official Web-site of Maison Shalom (in French)
Video on Marguerite Barankitse's action, Fondation Chirac's website